Hamas sitt angrep på Israel i 2023 var en grufull og totalt uakseptabel handling.  
Angrepet ble med rette fordømt av mange land, og inkludert Norge var det mange land som anerkjente Israels rett til å forsvare seg.

Men det vi har sett i månedene etterpå, er noe langt mer enn selvforsvar.

Vi har sett flere titusener palestinere drept.   
Mange av dem var barn.   
Vi har sett hele nabolag og sykehus jevnet med jorden.   
Vi har sett sult bli brukt som våpen.

Det som nå skjer i Gaza kan ikke forsvares.

Å kritisere staten Israels politikk er ikke det samme som antisemittisme   
Tvert imot; også jøder verden over protesterer mot denne krigen.

Det er ikke hat å kreve rettferdighet. Det er kjærlighet.

Som kirke, og som troende, kan vi ikke være tause.

Våres biskop i Sør-Hålogaland, Svein Valle, han har tatt et tydelig standpunkt i møte med krigen i Gaza.

# Jeg mener det er modig, forbilledlig og viktig at kirkeledere bruker sin stemme – også når det er problematisk.

*Jeg har undret meg i den senere tid*

Hvor er nådens Israel?  
Hvor er barmhjertighetens Israel?  
Hvor er forsoningens Israel?

For vi lengter etter   
rettferdighet- ikke hevn   
liv - ikke utslettelse.

Må fredens Gud vekke kjærlighet i alle hjerter.  
Hos israelere. Hos palestinere. Hos Hamas. Hos oss.